**ELŐTERJESZTÉS**

**Körmend város Önkormányzata Képviselő-testülete 2014. augusztus 28-i ülésére**

**Tárgy:** közterület használat rendjéről szóló önkormányzati rendelet módosítása

Tisztelt Képviselő-testület!

Az országgyűlési választások során tapasztalat volt az, hogy egyes jelöltek, vagy jelölő szervezetek a legkülönfélébb helyszíneken és módokon (léggömb, molinó, óriástábla) igyekeztek kampánytevékenységet folytatni. Sok jelölő szervezet betartotta a kialakult gyakorlatot, és nem alkalmazott extrém megoldásokat, viszont volt olyan jelölő szervezet is, amelyről ez nem mondható el.

A választási eljárásról szóló törvény megengedi a választási plakátok, hirdetőberendezések kapcsán az önkormányzati rendeletalkotást.

A képviselők elé tárt rendelet-tervezet a szükséges helyeken korlátozásokat állít a választási plakátok elhelyezése során. Az Önkormányzat továbbra is biztosítja ingyenesen a Vida József utcában a nagyméretű hirdetőfelületeket, és bizonyos helyszínek kivételével megengedi a hirdetőberendezések felállítását, ez utóbbiak azonban már közterület használat okán díjkötelesek lesznek.

Kérem a tisztelt Képviselő-testületet, hogy döntsön a rendelet-tervezet felől.

Körmend, 2014. augusztus 19.

**Dr. Stepics Anita**

**jegyző**